|  |  |  |  |
| --- | --- | --- | --- |
| ΑΠΟ: | ΔΗΜΟΣ ΦΥΛΗΣ  ΓΡΑΦΕΙΟ ΔΗΜΑΡΧΟΥ | ΠΡΟΣ: | Πίνακας αποδεκτών |
| ΠΛΗΡΟΦΟΡΙΕΣ: | Βαρελά Μαρία, Επικεφαλής Ομάδας Εργασίας Σ.Β.Α.Κ.  LEVER Α.Ε.  Κουτρουμπής Νικόλαος  nikolaos.koutroumpis@lever.gr |

Αξιότιμοι συμμετέχοντες του δικτύου φορέων του ΣΒΑΚ Δήμου Φυλής,

Ο Δήμος απευθύνει πρόσκληση συμμετοχής στην «*Δεύτερη θεματική Διαβούλευση του Σχεδίου Βιώσιμης Αστικής Κινητικότητας (Σ.Β.Α.Κ.) του Δήμου Φυλής*».

Ο Δήμος Φυλής, υπακούοντας στις προσταγές της Εθνικής και Ευρωπαϊκής πολιτικής για την επιδίωξη της βιωσιμότητας στις μεταφορές, συνεχίζει με επιτυχία την εκπόνηση Σχεδίου Βιώσιμης Αστικής Κινητικότητας (ΣΒΑΚ) για την πόλη σε συνεργασία με την εταιρία LEVER ΣΥΜΒΟΥΛΟΙ ΑΝΑΠΤΥΞΗΣ Α.Ε, προχωρώντας στην ανάπτυξη στρατηγικής για την κινητικότητα.

Στο δεύτερο στάδιο εκπόνησης του ΣΒΑΚ, βάσει της ανάλυσης της υφιστάμενης κατάστασης, η Ομάδα Εργασίας σε συνεργασία με την ομάδα μελέτης του Αναδόχου, προχώρησε στην διαμόρφωση στρατηγικών στόχων και την διατύπωση ενός πρωταρχικού οράματος για την κινητικότητα. Επίσης, προς διερεύνηση της κατεύθυνσης/έμφασης που πρέπει να δοθεί στον σχεδιασμό, αναπτύχθηκαν 2 εναλλακτικά σενάρια-στρατηγικές κατευθύνσεις τα οποία και τίθενται προς διαβούλευση μαζί με τον οραματικό στόχο και τις προτεραιότητες που θα εξυπηρετήσει το ΣΒΑΚ στην τελική του μορφή. Οι φορείς, στην δεύτερη φάση συμμετοχικού σχεδιασμού, καλούνται μέσα από συζήτηση να αξιολογήσουν και να επιλέξουν ανάμεσα στα σενάρια κινητικότητας που παρουσιάζονται όπως επίσης και να τοποθετηθούν επί του οράματος και των προτεραιοτήτων του ΣΒΑΚ.

Το ΣΒΑΚ θα οργανώσει το πλαίσιο πάνω στο οποίο ο Δήμος θα αναπτύξει, στη διάρκεια των επόμενων ετών, μια σειρά από παρεμβάσεις προς βελτίωση των συνθηκών των αστικών μετακινήσεων, με όρους της βιώσιμης κινητικότητας. Στόχος είναι να οργανωθεί ένα σύστημα μεταφορών για τον Δήμο που θα δίνει, κατά το δυνατόν, προτεραιότητα στις ήπιες μορφές μετακίνησης, προσφέροντας περισσότερο χώρο στον πεζό, στο ποδήλατο και στα μέσα μαζικής μεταφοράς με γνώμονα την βελτίωση της οδικής ασφάλειας για όλους τους μετακινούμενους.

Βασικός σκοπός της Διαβούλευσης είναι η τοποθέτηση των φορέων ως προς την κατεύθυνση που πρέπει να ακολουθήσει ο σχεδιασμός, τις προτεραιότητες που πρέπει να δοθούν και τον οραματικό στόχο για τον Δήμο, με σκοπό τη δημιουργία ενός βιώσιμου συστήματος αστικής κινητικότητας.

Στο πλαίσιο του παραπάνω θέματος, ο Δήμος σε συνεργασία με τον Ανάδοχο προβαίνει στη διεξαγωγή μίας τηλεδιάσκεψης, αντί δια-ζώσης συνάντησης λόγω των πρωτόγνωρων συνθηκών που διαμόρφωσε η πανδημία του COVID-19. **Η διαβούλευση θα πραγματοποιηθεί διαδικτυακά, την Τρίτη 09 Νοεμβρίου 2021 στις 10:00 πμ. μέσω του συνδέσμου**:

<https://lever.webex.com/lever/j.php?MTID=m7bbb000b6239ca677e0680e22c4e5578>

|  |  |
| --- | --- |
| **Πρόγραμμα 2ης Θεματικής Διαβούλευσης - Σχέδιο Βιώσιμης Αστικής Κινητικότητας του Δ. Φυλής** | |
| **Συμμετέχοντες** | |
| * Δήμος Φυλής – Ομάδα Έργου ΣΒΑΚ * Δίκτυο Εμπλεκομένων Φορέων ΣΒΑΚ Φυλής * Lever Α.Ε. – Σύμβουλος του Δήμου | |
| **Θέμα** | **Εισηγητές** |
| **Χαιρετισμός – καλωσόρισμα** | * Δήμος Φυλής |
| **Συνοπτική αναφορά στα αποτελέσματα της Ά Φάσης του ΣΒΑΚ (ανάλυση υφιστάμενης κατάστασης)** | * Lever Α.Ε. |
| **Ανάπτυξη στρατηγικής για την κινητικότητα στον Δήμο Φυλής**   * Πρωταρχικό όραμα * Εναλλακτικά σενάρια-κατευθύνσεις * Ιεράρχηση πολιτικών προτεραιοτήτων και κριτηρίων αξιολόγησης | Παρουσίαση από Lever Α.Ε.  και συζήτηση με το σύνολο των συμμετεχόντων |
| **Ολοκλήρωση της Διαβούλευσης**   * Διάθεση του Συμφώνου Συμμετοχής στο ΣΒΑΚ του Δ. Φυλής στο Δικτύου Φορέων για τη συμμετοχή τους στην ανάπτυξη του ΣΒΑΚ | Το Σύνολο των συμμετεχόντων |

Επιπλέον, μέσω του ακόλουθου συνδέσμου μπορείτε να συμμετάσχετε στην διαδικτυακή δημοσκόπηση που πραγματοποιείται στο πλαίσιο της διαβούλευσης. Δικαίωμα συμπλήρωσης έχουν όλοι οι ενδιαφερόμενοι, είτε φορείς είτε πολίτες. Η δημοσκόπηση λειτουργεί συμπληρωματικά της τηλεδιάσκεψης.

Σύνδεσμος ερωτηματολογίου διαδικτυακής δημοσκόπησης (για φορείς και πολίτες):

<https://docs.google.com/forms/d/e/1FAIpQLSdJRgZC82FTWmQZ_MwmlIPTmU1xXbHzG-ZMTzCONX9gGMX1Yg/viewform>

Σας ευχαριστούμε προκαταβολικά.